Test de evaluare

Clasa a V-a

Citește cu atenție textul de mai jos:

* Hermann, termină cu bălăceala aia în castron, spuse tata.
* Și, Hermann, bea-ți odată laptele, adăugă mama.
* Hai odată cu laptele ăla și n-o mai face pe surdul, se răsti tata.
* Știi foarte bine că trebuie să te grăbești, se băgă din nou în vorbă mama.
* Și, Hermann, vezi să nu te mai mocăi pe drum...sări cu gura tata.
* ... că altfel iar o să-ntârzii la școală, duse mama vorba până la capăt.
* Cu notele tale... Doamne păzește să mai și întârzii la ore, îi aduse aminte tata. [...]

Cât îl privea pe Hermann, lunea asta era cea mai nefericită dintre câte își aducea el aminte să fi trăit și care îl făcea să-și irosească bunătate de tinerețe, chinuindu-se săptămână de săptămână cu învățătura, gramatica, tabla înmulțirii și alte asemenea bazaconii. Și toate astea la ora aceea din zi în care i se părea că cel mai frumos ar fi fost s-o poată petrece răsfățându-se în pat, la căldurica așternuturilor.

(Michael Ende, *Lungul drum către Santa Cruz*)

1. Explică, într-un enunț, de ce trebuie să se grăbească Hermann. 0,5p
2. Indică două discipline pe care le studiază Hermann. 0,5 p
3. Precizează care este starea de spirit a lui Hermann si motiveaz-o. 1 p
4. Stabilește două cuvinte-cheie și formulează două idei principale pe baza textului de mai sus. 1,5 p
5. Indică tipurile de sunete din următoarele cuvinte: *laptele, asemenea, irosească*. 0,75 p
6. Transcrie fonetic următoarele cuvinte: *petrece, aducea,* *chinuindu-se .*0,75 p
7. Extrage din text trei cuvinte din câmpul lexical al *școlii*. 0,75p
8. Precizează felul următoarelor propoziții, având în vedere alcătuirea lor și aspectul predicatului: 1,5 p

a)...îi aduse aminte tata....

b)...să nu te mai mocăi pe drum....

c) - Hermann, termină cu bălăceala aia în castron...

9. Completează spațiile punctate:

Într-o silabă există obligatoriu ........ .............................0,25 p

 Într-o propoziție există obligatoriu...................................0,25 p

10.. Scrie un text de minimum 10 rânduri în care să relatezi o experiență trăită de tine într-o zi de școală. 1, 25p

1 p oficiu